M. I. Kalinini nimeline kolhoos (Kingissepa rajoon)

M. I. Kalinini nimeline kolhoos oli kolhoos (täpsemalt kalurikolhoos) Kingissepa rajoonis. See oli Eesti NSV esimene kalurikolhoos.https://web.archive.org/web/20180617114124/http://www.saaremaanaturetourism.eu/Eesti-I-kalurikolhoosi-malestuskivi (vaadatud 17.06.2018)

Kolhoos asutati 14. mail 1948 Tagamõisa poolsaarel Vaigu rannas Vaigu kaluriühistu baasil. Kaluriühistu oli moodustatud 1945. Kolhoosi esimene esimees oli Aleksander Järvelaine.

1965 ühendati kolhoos Kommunisti-nimelise suurmajandiga.

Kolhoosi mälestuseks avati 25. mail 1978 mälestuskivi, kus on tekst: "Siin rajasid Vaigu ranna kalurid 1948. a. maikuus Eesti esimese, M. I. Kalinini nimelise kalurikolhoosi".

Viited

Kategooria:Eesti NSV kolhoosid
Kategooria:Kingissepa rajoon